stanford-oval/wikipedia huggingface dataset:
รัฐประหารในประเทศไทย พ.ศ. 2549
การลิดรอนสิทธิมนุษยชนและเสรีภาพในการแสดงออก > การควบคุมสื่อ > การควบคุมสื่ออินเทอร์เน็ต

กรณีกระทรวงไอซีทีออกคำสั่งให้เว็บไซต์มหาวิทยาลัยเที่ยงคืน ซึ่งเป็นเว็บไซต์ที่รวบรวมบทความทางวิชาการหลายสาขา ทั้ง วิทยาศาสตร์ สังคมศาสตร์ และมนุษย์ศาสตร์ รวมทั้งมีกระดานข่าวสาธารณะให้แลกเปลี่ยนความคิดเห็น ให้ปิดลง ตั้งแต่เวลา 20.00น. วันที่ 29 กันยายน พ.ศ. 2549 โดยไม่มีการแจ้งเตือนล่วงหน้า แต่ต่อมา เมื่อวันที่ 10 ตุลาคม พ.ศ. 2549 นายสมเกียรติ ตั้งนโม เว็บมาสเตอร์ของมหาวิทยาลัยเที่ยงคืน ได้ร้องต่อกรรมการสิทธิมนุษยชนแห่งชาติ (กสม.) โดยกล่าวว่าจากการหาข่าวในทางลับนั้น เรื่องการปิดเว็บไซต์ไม่เกี่ยวกับ คปค. แต่อย่างใด การดำเนินการครั้งนี้เป็นการจัดการนอกคำสั่งของคนในกระทรวงไอซีที ซึ่งนายสมเกียรติก็ทราบว่าเป็นลูกน้องใคร "เพื่อเสี้ยมให้มหาวิทยาลัยเที่ยงคืนไปชนกับ คปค." ซึ่งทางมหาวิทยาลัยเที่ยงคืนไม่ตกเป็นเหยื่อของแผนการดังกล่าว จนวันที่ 20 ตุลาคม พ.ศ. 2549 ตัวแทนกระทรวงไอซีที ได้แถลงยอมรับต่อศาลว่า ออกคำสั่งให้บล็อกเว็บไซต์จริงตั้งแต่เวลา 19.00 น. ของวันที่ 29 กันยายน พ.ศ. 2549 - เวลา 15.00 น. ของวันที่ 30 กันยายน พ.ศ. 2549 แต่หลังจากนั้นได้ยกเลิกการบล็อกเว็บไซต์เนื่องจากสถานการณ์ยึดอำนาจได้คลี่คลาย แต่ไม่ทราบว่าการยกเลิกการบล็อกนั้นได้คลายการล็อก IP ทั้ง 30 เว็บไซต์ของบริษัทไทยอิสดอตคอมครบถ้วนหรือไม่ เมื่อศาลรับทราบข้อเท็จจริงจากกระทรวงไอซีทีแล้ว จึงออกคำสั่งคุ้มครองชั่วคราวให้กระทรวงไอซีทีคลายบล็อกของเว็บไซต์ ม.เที่ยงคืนแล้ว
การลิดรอนสิทธิมนุษยชนและเสรีภาพในการแสดงออก > การควบคุมสื่อ > การควบคุมรายการโทรทัศน์

เย็นวันที่ 19 กันยายน พ.ศ. 2549 สถานีโทรทัศน์ไทยทุกช่องได้ยุติรายการปกติและ เปิดเพลงที่มีเนื้อหาสรรเสริญพระบารมี และวิดีโอเกี่ยวกับพระราชกรณียกิจของในหลวงแทน
วันที่ 20 กันยายน พ.ศ. 2549 หลังจากการประชุมสั้น ๆ ของพลเอกสนธิ โทรทัศน์ไทยทุกช่องได้ถูกควบคุมโดยกระทรวงเทคโนโลยีสารสนเทศและการสื่อสาร
วันที่ 21 กันยายน พ.ศ. 2549 คปค. ได้เรียกประชุมผู้บริหารสื่อสารมวลชนต่าง ๆ ที่กองบัญชาการทหารบก และสั่งให้หยุดเผยแพร่ข้อคิดเห็นของสาธารณชน รวมถึงการแสดงความคิดเห็นผ่านบริการส่งข้อความที่ด้านล่างของจอโทรทัศน์ด้วย คปค. ไม่ได้กล่าวว่าการห้ามนี้มีผลถึงหนังสือพิมพ์และเว็บบอร์ดบนอินเทอร์เน็ต
ไม่มีสถานีโทรทัศน์ไทยช่องใดรายงานการประท้วงต่อต้านรัฐประหาร เช่น การประท้วงครั้งแรกเมื่อวันที่ 22 กันยายน ที่หน้าสยามสแควร์
เคเบิลทีวีช่อง CNN, BBC, CNBC, NHK และช่องข่าวต่างประเทศอีกหลายช่องถูกเซ็นเซอร์ ข่าวที่เกี่ยวข้องกับ พ.ต.ท. ทักษิณ ถูกตัดออก
วันที่ 21 กันยายน พ.ศ. 2549 หนังสือพิมพ์ The Guardian เปิดเผยว่า มีทหารติดอาวุธนั่งอยู่ในห้องข่าวและห้องควบคุมของสถานีโทรทัศน์ทุกช่อง
วันที่ 26 กันยายน พ.ศ. 2549 มิ่งขวัญ แสงสุวรรณ และบอร์ดคณะกรรมการบริหารช่อง 9 อสมท แสดงความรับผิดชอบลาออกจากช่อง 9 อสมท เพราะออกอากาศประกาศพระราชกำหนดในสถานการณ์ฉุกเฉินของ พ.ต.ท. ทักษิณ ชินวัตร ในช่วงที่เกิดรัฐประหาร
วันที่ 10 มกราคม พ.ศ. 2550 พล.อ.วินัย ภัททิยกุล เลขาธิการ คมช. พล.อ.สพรั่ง กัลยาณมิตร ผู้ช่วยเลขาธิการ คมช.และ พล.อ.อนุพงษ์ เผ่าจินดา ผู้ช่วยเลขาธิการ คมช.ได้เชิญผู้บริหารสื่อซึ่งมีทั้งสื่อโทรทัศน์และวิทยุ จำนวนประมาณ 50 คน จากสถานีโทรทัศน์ทุกช่อง และผู้บริหารสถาวิทยุของรัฐรวมทั้งสถานีวิทยุชุมชน มาร่วมหารือที่กองบัญชาการกองทัพบก โดยสั่งให้สถานีโทรทัศน์ทุกช่อง วิทยุทุกสถานี ไม่แพร่ภาพกระจายเสียงข้อความหรือแถลงการณ์ของอดีตนายกรัฐมนตรี และแกนนำของพรรคไทยรักไทย
สั่งบล็อกเว็บ CNN และรายการ CNN ทางโทรทัศน์ ที่มีการถ่ายทอดการสัมภาษณ์ของทักษิณ ชินวัตร ในวันที่ 15 มกราคม 2550 เพื่อไม่ให้ประชาชนไทยได้รับรู้ข่าวสารของทักษิณ สนองนโยบายล่าสุดของทหารที่ไม่ให้เสนอข่าวและความคิดเห็นของทักษิณ ชินวัตร
การลิดรอนสิทธิมนุษยชนและเสรีภาพในการแสดงออก > การควบคุมสื่อ > การยุติการกระจายเสียงจากสถานีวิทยุ

สถานีวิทยุชุมชนประมาณ 300 คลื่น ปิดตัวลง
การลิดรอนสิทธิมนุษยชนและเสรีภาพในการแสดงออก > การห้ามชุมนุมทางการเมือง

ได้มีคำสั่งห้ามไม่ให้มีการชุมนุมทางการเมืองตั้งแต่ 5 คนขึ้นไป ผู้ฝ่าฝืนจะได้รับโทษจำคุก 6 เดือน
เมื่อวันที่ 20 กันยายน ทหารได้จับกุม ร.ต. ฉลาด วรฉัตร และ นายทวี ไกรคุปต์ อดีตสมาชิกสภาผู้แทนราษฎรพรรคไทยรักไทย ขณะกำลังประท้วงที่อนุสาวรีย์ประชาธิปไตย
นักศึกษาหญิงไม่ทราบชื่อคนหนึ่ง ถูกตำรวจจับกุมตัวไป ขณะกำลังอ่านแถลงการณ์ต่อต้านการทำรัฐประหาร ในการประท้วงที่หน้าห้างสยามเซ็นเตอร์ ปัจจุบันยังไม่มีใครทราบชะตากรรมของเธอ
การลิดรอนสิทธิมนุษยชนและเสรีภาพในการแสดงออก > การห้ามเดินทาง

ได้จำกัดสิทธิ์ในการเดินทาง โดยเฉพาะในกลุ่มผู้สนับสนุนพรรคไทยรักไทยในภาคเหนือและภาคอีสาน คืนวันที่ 25 กันยายน ครูจากจังหวัดเชียงรายประมาณ 100 คนได้นั่งรถเพื่อไปร่วมงานสังคมที่จังหวัดชลบุรี ขณะกำลังผ่านด่านตรวจ ทหารได้สั่งให้หยุดรถและไม่อนุญาตให้ไปต่อ เพราะผู้บังคับการจังหวัดทหารบกเชียงรายไม่อนุญาต
ประชาชนที่จะเดินทางพร้อมกันเป็นกลุ่มหรือเป็นจำนวนมากเข้ามาในกรุงเทพฯ จะต้องให้ที่ว่าการอำเภอทำหนังสือรับรอง
ผลกระทบต่อเศรษฐกิจหลังเหตุการณ์รัฐประหาร > ปฏิกิริยาของตลาดการเงิน

เงินบาทได้ลดค่าจาก 37.280 บาทต่อ ดอลลาร์อเมริกา USD เป็น 37.900 บาทต่อ ดอลลาร์อเมริกา เป็นการลดค่าในวันเดียวมากที่สุดในรอบ 3 ปีกองทุน Thai Fund Inc. ในตลาดหลักทรัพย์ NYSE ได้ ลดค่า 10.9% ภายใน 2 วัน ดัชนี Nikkei ตกลงไปถึง 177.78 จุด หรือประมาณ 1.12% ก่อนที่จะกระเตื้องขึ้นก่อนปิดตลาดที่ 15874.28 จุด ส่วนที่ New York ดัชนี Dow Jones ร่วงไปถึง 14.09 จุด ปิดตลาดที่ 11540.91 จุดในวันที่ 21 กันยายน 2549 ตลาดหลักทรัพย์แห่งประเทศไทย ปิดที่ 692.57 ลดลง 9.99 จุด คิดเป็นดัชนีลดลง 1.42 %
ผลกระทบต่อเศรษฐกิจหลังเหตุการณ์รัฐประหาร > ระดับความน่าเชื่อถือ

แสตนดาร์ดแอนด์พัวร์ ได้เตือนว่า อาจมีการลด เรตติงสินเชื่อ (debt rating) ไทย จาก BBB+ ตามความเสี่ยงที่เพิ่มขึ้น
มูดี้ส์ แถลงการณ์ว่าฐานะทางการเงินของไทยและความสามารถในการใช้จ่ายนอกประเทศ น่าจะเข้มแข็งพอเพียงต่อความสั่นคลอนทางการเมืองชั่วขณะที่เป็นผลมาจากการยึดอำนาจ มูดี้ส์จึงไม่เปลี่ยนแปลงอันดับเกี่ยวกับประเทศไทยแต่อย่างใด อันดับความน่าเชื่อถือเงินตราทั้งในและต่างประเทศของรัฐบาลไทยยังคงอยู่ที่อันดับ BAA 1 อันดับความน่าเชื่อถือสูงสุดของพันธบัตรเงินกู้ยังคงอยู่ที่ A 3 และอันดับความน่าเชื่อถือสูงสุดของเงินตราต่างประเทศในรูปเงินฝากอยู่ที่ BAA 1
หม่อมราชวงศ์ปรีดิยาธร เทวกุล ผู้ว่าการธนาคารแห่งประเทศไทย (ธปท.) กล่าวถึงการเคลื่อนไหวของค่าเงินบาทหลังจากเกิดรัฐประหารด้วยว่า หลังจากเกิดเหตุการณ์ดังกล่าวในช่วงกลางดึก ค่าเงินบาทที่ตลาดหลักทรัพย์นิวยอร์กได้ปรับตัวอ่อนค่าลงถึง 60 สตางค์/ดอลลาร์สหรัฐ แต่เมื่อตลาดเงินเปิดในตอนเช้า (ตลาดสิงคโปร์) ผู้ส่งออกมีการซื้อขายอัตราแลกเปลี่ยนอย่างปกติ และล่าสุดค่าเงินบาทได้กลับมาแข็งค่าขึ้น โดยที่ ธปท.ไม่ต้องเข้าไปแทรกแซงแต่อย่างใด อย่างไรก็ตาม ทางวันนี้ทางผู้บริหารของ ธปท. ได้ดำเนินประชุมหารือเกี่ยวกับสถานการณ์ที่เกิดขึ้น
ปฏิกิริยาต่างชาติ โดยเน้นด้านเศรษฐกิจ มีความเห็นดังนี้
"ไอเอ็มเอฟกำลังเฝ้าจับตาสถานการณ์การก่อรัฐประหารในไทยอย่างใกล้ชิด แต่ยังเห็นว่าเร็วเกินไปที่จะประเมินผลกระทบในตลาดการเงิน" (นายบิล เมอร์เรย์ โฆษกของกองทุนการเงินระหว่างประเทศ หรือไอเอ็มเอฟ)
นักวิเคราะห์ของฟิตช์ กล่าวว่า สถานะของสภาพคล่องของไทยนั้นจัดอยู่ในระดับแข็งแกร่ง และเชื่อว่าจะสามารถรับมือกับสภาวะช็อคที่อาจเกิดขึ้นตามมาได้
นางซูซาน ชว็อป ผู้แทนการค้าสหรัฐ คาดว่า มีผลกระทบต่อการเจรจาเอฟทีเอกับไทย
นายซาโตรุ โอกาซาวาระ ผู้เชี่ยวชาญด้านยุทธศาสตร์การเงินของญี่ปุ่น กล่าวว่า การที่ความไม่แน่นอนทางการเมืองยังคงอยู่จะส่งผลให้ค่าเงินบาทไม่สามารถฟื้นตัวได้ในระยะเวลาอันใกล้นี้ ผลกระทบจากการทำรัฐประหารครั้งนี้ ไม่เพียงแต่ส่งผลกระทบกับค่าเงินบาทเท่านั้น แต่ยังส่งผลกระทบต่อค่าเงินสกุลอื่น ๆ ของเอเชียอีกด้วย
นายมาร์แชล กิทท์เลอร์ หัวหน้าผู้เชี่ยวชาญด้านยุทธศาสตร์การเงินของ ธนาคารดอยทช์แบงก์สาขาสิงคโปร์กล่าวว่า การทำรัฐประหารไม่ส่งผลกระทบต่อค่าเงินสกุลอื่น ๆ ในระยะยาวเนื่องจากการทำรัฐประหารครั้งนี้ถือเป็นปัญหาความไม่สงบภายในประเทศไทยเพียงแค่ช่วงระยะเวลาสั้น ๆ เท่านั้น
พื้นที่กฎอัยการศึก

ในรัฐประหาร 19 กันยายน พ.ศ. 2549 ได้มีการประกาศกฎอัยการศึกทั่วประเทศทันที และได้ทยอยยกเลิกพื้นที่กฎอัยการศึกเป็นระยะ แต่ยังมีพื้นที่อยู่มากที่ยังอยู่ภายใต้กฎอัยการศึก
19 กันยายน พ.ศ. 2549 - ประกาศกฎอัยการศึกทั่วประเทศ
28 พฤศจิกายน พ.ศ. 2549 - ประกาศยกเลิกกฎอัยการศึกใน 41 จังหวัด (รวมกรุงเทพฯ) แต่ยังคงไว้ 35 จังหวัด คือ กำแพงเพชร ขอนแก่น เชียงราย เชียงใหม่ ชัยภูมิ นราธิวาส นครราชสีมา บุรีรีมย์ ปัตตานี มหาสารคาม ยะลา ร้อยเอ็ด เลย ศรีสะเกษ สุรินทร์ หนองบัวลำภู อุดรธานี อำนาจเจริญ อุบลราชธานี กาญจนบุรี ตราด ตาก น่าน ประจวบคีรีขันธ์ พะเยา พิจิตร พิษณุโลก เพชรบุรี แม่ฮ่องสอน ราชบุรี ระนอง สตูล สระแก้ว อุตรดิตถ์ และ สงขลา
ดูเพิ่ม

วิกฤตการณ์การเมืองไทย พ.ศ. 2548–2549
วิกฤตการณ์การเมืองไทย พ.ศ. 2548–2553
รัฐประหารในประเทศไทย พ.ศ. 2557
รัฐประหารในประเทศไทย
แหล่งข้อมูลอื่น

วิดีโอ รถถังในกรุงเทพ จาก ซีเอ็นเอ็น
ประมวลข่าว วาระสุดท้าย! “ระบอบทักษิณ” เก็บถาวร 2012-10-29 ที่ เวย์แบ็กแมชชีน
ภาพเกี่ยวกับเหตุการณ์ จาก ฟลิคเกอร์
ประมวลภาพเหตุการณ์วันที่ 19-09-06 เก็บถาวร 2007-01-08 ที่ เวย์แบ็กแมชชีน
วิดีโอการชุมนุมประท้วงต่อต้านรัฐประหาร วันที่ 14 ตุลาคม พ.ศ. 2549
ทหารบกมีส่วนสำคัญในการก่อรัฐประหารครั้งนี้ มีริบบิ้นสีเหลืองผูกกระบอกปืน และมีผ้าพันคอสีเหลือง
ทักษิณ ชินวัตร นายกรัฐมนตรี
ทหารได้รับดอกไม้จากผู้สนับสนุน
อาหารที่ประชาชนผู้สนับสนุนนำมาให้กับทหาร
กลุ่มผู้ประท้วงที่สยามสแควร์ เมื่อวันที่ 22 กันยายน พ.ศ. 2549
จดหมายลาตายของนวมทอง ไพรวัลย์
สมเด็จพระราชาธิบดีฆวน การ์โลสที่ 1 แห่งสเปน

| ธรรมเนียมพระยศของ สมเด็จพระราชาธิบดีฆวน การ์โลสที่ 1 |
| --- | --- |
ตราประจำพระอิสริยยศ
ธงประจำพระอิสริยยศ
ตราประจำพระองค์
การทูล: His Majesty   (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: Your Majesty (พระพุทธเจ้าข้า/เพคะ)
สมเด็จพระราชาธิบดีฆวน การ์โลสที่ 1 แห่งสเปน หรือ พระเจ้าฆวน การ์โลสที่ 1 (สเปน: Juan Carlos I; เสด็จพระราชสมภพ 5 มกราคม ค.ศ. 1938) เป็นพระมหากษัตริย์สเปนระหว่าง ค.ศ. 1975–2014
ฟรันซิสโก ฟรังโก ผู้เผด็จการสเปน กำหนดให้สมเด็จพระราชาธิบดีฆวน การ์โลสที่ 1 เป็นประมุขแห่งรัฐองค์ถัดมาใน ค.ศ. 1969 พระองค์เสด็จขึ้นครองราชย์เมื่อวันที่ 22 พฤศจิกายน ค.ศ. 1975 สองวันหลังฟรังโกถึงแก่อสัญกรรม เป็นพระมหากษัตริย์สเปนพระองค์แรกนับแต่ ค.ศ. 1931 ไม่นานจากนั้น สมเด็จพระราชาธิบดีฆวน การ์โลสทรงริเริ่มการปฏิรูปเพื่อทลายระบอบฟรังโกและเริ่มต้นการเปลี่ยนผ่านสู่ประชาธิปไตยของประเทศสเปน ซึ่งนำไปสู่การอนุมัติรัฐธรรมนูญแห่งสเปน ค.ศ. 1978 ในการลงประชามติ ซึ่งสถาปนาระบอบราชาธิปไตยภายใต้รัฐธรรมนูญ สมเด็จพระราชาธิบดีฆวน การ์โลสยังทรงมีบทบาทสำคัญในการหยุดยั้งความพยายามรัฐประหารเมื่อ ค.ศ. 1981
สมเด็จพระราชาธิบดีฆวน การ์โลสที่ 1 ทรงเป็นหนึ่งในราชสันตติวงศ์ในสมเด็จพระราชินีนาถวิกตอเรียแห่งสหราชอาณาจักร (ราชวงศ์ฮันโนเฟอร์) พระเจ้าหลุยส์ที่ 14 แห่งฝรั่งเศส (ราชวงศ์บูร์บง) จักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ (ราชวงศ์ฮับส์บูร์ก) และพระมหากษัตริย์ราชวงศ์ซาวอยแห่งอิตาลีอีกด้วย
สมเด็จพระราชาธิบดีฆวน การ์โลสที่ 1 ได้อภิเษกสมรสกับสมเด็จพระราชินีโซเฟีย มีพระโอรสธิดารวม 3 พระองค์
เมื่อวันที่ 2 มิถุนายน ค.ศ. 2014 มาเรียโน ราฆอย นายกรัฐมนตรีแห่งสเปน ประกาศว่าสมเด็จพระราชาธิบดีฆวน การ์โลสที่ 1 จะทรงสละราชสมบัติแก่เจ้าชายเฟลิเปแห่งอัสตูเรียส เนื่องจากปัญหาสุขภาพและเรื่องอื้อฉาวในราชวงศ์ นับเป็นพระมหากษัตริย์พระองค์ที่สามของยุโรปที่สละราชสมบัติแก่องค์รัชทายาทในรอบสองปี ต่อจากสมเด็จพระราชินีนาถเบียทริกซ์แห่งเนเธอร์แลนด์ และสมเด็จพระราชาธิบดีอัลแบร์ที่ 2 แห่งเบลเยียม โดยพระองค์ทรงลงพระปรมาภิไธยสละราชสมบัติ ณ พระราชวังซาร์ซูเอลา ชานกรุงมาดริด ซึ่งมีผลในเวลาเที่ยงคืนของวันที่ 19 มิถุนายน ค.ศ. 2014 [ต้องการอ้างอิง] แต่พระองค์ก็ยังทรงดำรงพระยศพระมหากษัตริย์แห่งสเปนเช่นเดิม
พระราชประวัติ > ขณะยังทรงพระเยาว์

สมเด็จพระราชาธิบดีฆวน การ์โลสที่ 1 เสด็จพระราชสมภพในขณะที่พระเจ้าอัลฟอนโซที่ 13 แห่งสเปน พระอัยกาของพระองค์ ทรงกำลังลี้ภัยทางการเมืองหลังจากการประกาศก่อตั้งสาธารณรัฐสเปนที่ 2 เมื่อเจริญพระชนมายุได้ 10 พรรษา พระองค์ได้เสด็จกลับสเปนเพื่อเข้ารับการศึกษาขั้นต้นที่โรงเรียนซานเซบัสเตียน (San Sebastián) และทรงสำเร็จการศึกษาเมื่อ ค.ศ. 1954 ที่สถาบันซานอิซิโดรในกรุงมาดริด ทั้งนี้พระองค์ทรงมีพระเชษฐภคินี พระราชขนิษฐา และพระราชอนุชาร่วมพระอุทร 3 พระองค์ คือ
อินฟันตาปีลาร์ ดัชเชสแห่งบาดาโคซ (30 กรกฎาคม ค.ศ. 1936 – 8 มกราคม ค.ศ. 2020)
อินฟันตามาร์การีตา ดัชเชสแห่งโซเรีย (ประสูติ 6 มีนาคม ค.ศ. 1939)
อินฟันเตอัลฟอนโซแห่งสเปน (3 ตุลาคม ค.ศ. 1941 – 29 มีนาคม ค.ศ. 1956)
หลังจากได้ทรงจบการศึกษาในโรงเรียนเตรียมทหารซาราโกซาใน ค.ศ. 1957 แล้วพระองค์ก็ได้เข้ารับการศึกษาโรงเรียนทหารเรือที่เมืองปอนเตเบดรา และโรงเรียนทหารอากาศที่เมืองมูร์เซียต่อ
เครื่องราชอิสริยาภรณ์

เครื่องราชอิสริยาภรณ์อันเป็นมงคลยิ่งราชมิตราภรณ์ (ร.ม.ภ.) (ประเทศไทย)
เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ฝ่ายหน้า (ม.จ.ก.) (ประเทศไทย)
ยูริ!!! on ICE

| --- | --- |
ยูริ!!! on ICE

ユーリ!!! on ICE
แนว: กีฬา (สเกตลีลา)
อนิเมะโทรทัศน์
กำกับโดย: ซะโยะ ยะมะโมะโตะ
เขียนบทโดย: มิสึโร คุโบะ
ดนตรีโดย: ทะโร อุเมะบะยะชิ ทะกุ มะสึชิบะ
สตูดิโอ: MAPPA
ถือสิทธิ์โดย: อเมริกาเหนือ Funimation
เครือข่าย: TV Asahi, BS Asahi, STS, NCC, Sun TV, AT-X
ฉาย:  5 ตุลาคม  –  21 ธันวาคม 2559
ตอน: 12 (รายชื่อตอน)
ยูริ!!! on ICE (ユーリ!!! on ICE) เป็นอนิเมะโทรทัศน์ญี่ปุ่นแนวกีฬาสเกตลีลาในปี พ.ศ. 2559  ผลิตโดยสตูดิโอ MAPPA และกำกับโดยซะโยะ ยะมะโมะโตะ และมีผู้ออกแบบท่าโดย เค็นจิ มิยะโมะโตะ แชมป์สเกตลีลาญี่ปุ่นหลายสมัย อนิเมะเรื่องนี้ออกอากาศเมื่อ 5 ตุลาคม ถึง 21 ธันวาคม 2559 และยังเป็นอนิเมะโทรทัศน์ที่ได้รับความนิยมที่สุดในปี 2559 ในบรรดากว่า 90 เรื่องจากการสำรวจโดย Tokyo Anime Award กระแสในประเทศไทยเองก็ดีมากเช่นกัน ส่วนหนึ่งเนื่องจากมีตัวละครสัญชาติไทยอยู่ด้วย
เนื้อเรื่อง

เป็นเรื่องราวของนักสเกตชาวญี่ปุ่นนามว่า ยูริ คัตสึกิ หลังจากที่ตกรอบคัดตัวนัดสุดท้ายไป Grand Prix จากความล้มเหลวที่บ่อยครั้งประกอบกับปัญหาส่วนตัว ทำให้ยูริเริ่มเกิดความรู้สึกสับสนต่อเส้นทางสเกตลีลาและห่างเหินจากวงการสเกตไป ภายหลังเขาจบการศึกษาจากวิทยาลัยในดีทรอยต์และกลับมายังบ้านเกิดบนเกาะคีวชูของญี่ปุ่นซึ่งเขาจากมาเป็นเวลากว่าห้าปี ยูริได้ไปเยี่ยมเพื่อนเก่าแก่ซึ่งเป็นนักสเกตที่ลานสเกตในเมือง ยูริถือโอกาสบรรเลงฝีมือเลียนแบบท่วงท่าสเกตตามแบบไอดอลของเขา คือนักสเกตมือหนึ่งของโลกชาวรัสเซีย วิคเตอร์ นีกีฟอรอฟ ในขณะที่ยูริกำลังบรรเลงท่วงท่าอันสมบูรณ์ตามแบบฉบับของวิคเตอร์อยู่บนลานสเกตนั้น หารู้ไม่ว่าตนเองกำลังถูกถ่ายคลิปอยู่ วันต่อมาคลิปวีดีโอดังกล่าวก็ถูกโพสต์ลงอินเทอร์เน็ตและเป็นที่ฮือฮา วิคเตอร์เองก็เห็นคลิปดังกล่าวเช่นกัน
หลังจากที่วิคเตอร์เห็นคลิปดังกล่าว ในวันต่อมาวิคเตอร์ก็บินมาคีวชูทันทีเพื่อมาเป็นโคชของยูริ ในที่สุดวิคเตอร์ก็กลายมาเป็นโคชของยูริและอาศัยอยู่บ้านเดียวกับยูริ วิคเตอร์ให้สัญญายูริว่าจะพายูริไปคว้าแชมป์โลกให้ได้
รายชื่อตอน

| ตอนที่ | ชื่อตอนภาษาอังกฤษ ชื่อตอนภาษาญี่ปุ่น | ผู้กำกับ | ออกอากาศ | อ้างอิง |
| --- | --- | --- | --- | --- |

| 1 | Nan no Piroshiki!! Namida no Guranpuri Fainaru   In English, Easy as Pirozhki!! The Grand Prix Final of Tears (なんのピロシキ!!　涙のグランプリファイナル)  | Jun Shishido | 5 ตุลาคม 2016 |  |
| 2 | Futari no Yūri! ? Yūtopia no Ran   In English, Two Yuris?! Drama at Yu-topia (２人のユーリ！？　ゆ～とぴあの乱)  | Takashi Igari | 12 ตุลาคม 2016 |  |
| 3 | Boku ga Erosu de Erosu ga Boku de!? Taiketsu! Onsen on Ice   In English, I Am Eros, and Eros is Me?! Face-Off! Hot Springs on Ice (僕がエロスでエロスが僕で！？　対決！温泉on ice)  | Akitsugu Hisagi | 19 ตุลาคม 2016 |  |
| 4 | Jibun o suki ni natte...kansei!! Furī puroguramu   In English, Love Yourself...Achieved!! The Free Program (自分を好きになって…完成!!フリープログラム)  | Norikei Arai | 26 ตุลาคม 2016 |  |
| 5 | Kao makka!! shosen da yo! chū shikoku kyūshū senshuken taikai   In English, Face Beet-Red!! It's the First Competition! The Chugoku, Shikoku, and Kyushu Championship (顔まっ赤！！初戦だョ！中四国九州選手権大会)  | Yūsuke Onoda | 2 พฤศจิกายน 2016 |  |
| 6 | Guranpurishirīzu kaimaku! Yatchaina Chūgoku taikai!   In English, China's On! The Grand Prix Series Opening Event!! The Cup of China Short Program (グランプリシリーズ開幕！やっチャイナ中国大会！)  | Yasuhiro Geshi | 9 พฤศจิกายน 2016 |  |
| 7 | Guranpurishirīzu kaimaku! Yatchaina Chūgoku taikai! Furī puroguramu   In English, China's On! The Grand Prix Series Opening Event!! The Cup of China Free Skate (グランプリシリーズ開幕！やっチャイナ中国大会！フリープログラム)  | Hirokazu Yamada | 16 พฤศจิกายน 2016 |  |
| 8 | Yūri VS Yūri! Oso Roshia!! Roshia taikai shōto puroguramu   In English, Yuri vs Yuri! The Horror!! Rostelecom Cup, Short Program (勇利VSユーリ！おそロシア！！ロシア大会 ショートプログラム)  | Matsuo Asami | 23 พฤศจิกายน 2016 |  |
| 9 | Yūri VS Yūri! Oso Roshia!! Roshia taikai furī sukētingu   In English, Yuri vs Yuri! The Horror!! Rostelecom Cup, Free Skate (勇利vsユーリ！おそロシア！！ロシア大会 フリースケーティング)  | Takashi Kobayashi   Mihiro Yamaguchi   Kyōhei Ōyabu | 30 พฤศจิกายน 2016 |  |
| 10 | Chō chō chō ganbaranba! ! Guranpurifainaru chokuzen supesharu   In English, Gotta Supercharge it! Pre-Grand Prix Final Special! (超超兆がんばらんば！！グランプリファイナル直前スペシャル)  | Kunihiro Mori | 7 ธันวาคม 2016 |  |
| 11 | Chō chō ganbaranba!! Guranpurifainaru SP   In English, Gotta Super-Supercharge it! Grand Prix Final Short Program (超超がんばらんば！！グランプリファイナルSP)  | Yasuhiro Geshi | 14 ธันวาคม 2016 |  |
| 12 | Chō chō chō ganbaranba!!! Guranpurifainaru FS   In English, Gotta Super-Super-Supercharge it! Grand Prix Final Free Skate (超超超がんばらんば!!! グランプリファイナルFS)  | Norikei Arai   Kaori Makita   Sayo Yamamoto | 21 ธันวาคม 2016 |  |
สื่ออื่นๆ > ภาพยนต์อนิเมะ

ภาพยนตร์ต้นฉบับ A Yuri on Iceได้รับการประกาศเมื่อเดือนเมษายน 2017 ในงานนิทรรศการ โดยใช้ชื่อภาพยนตร์ว่า Yuri on Ice the Movie: Ice Adolescence (Yuri!!! on Ice Gekijō-ban: Ice Adolescence)ได้รับการประกาศเมื่อเดือนกรกฎาคม พ.ศ. 2021 ภาพยนตร์เรื่องนี้มีกำหนดฉายในปี 2019 แต่ล่าช้าในเวลาต่อมาหลังจากการคาดการว่าผู้กำกับและผู้เขียนบนจะกลับมาในเดอะมูฟวี่ Ice Adolescenceรวมถึงผู้สร้างซีรีส์ ซาโยะ ยามาโมโตะ และ มิตสึโระ คุโบะ ในฐานะผู้กำกับและผู้เขียนบทภาพยนตร์ตามลำดับ ในเดือนพฤศจิกายน พ.ศ. 2563 ตัวอย่างทีเซอร์เดียวกันนี้เผยแพร่ทั่วโลก
ในเดือนเมษายน ปี 2024 แมปปาได้ประกาศแจ้งยกเลิกบนบัญชีTwitterอย่างเป็นทางการ ของ ยูริ!!! on ICE หลังได้ประกาศเปิดตัวไว้เมื่อ 7 ปีที่แล้ว
แหล่งข้อมูลอื่น

เว็บไซต์ทางการ (ญี่ปุ่น)
Official English website
ยูริ!!! on ICE (อนิเมะ) ที่เครือข่ายข่าวอนิเมะ
| ด ค กแมปปา |
| --- | --- | --- |
| ซีรีส์โทรทัศน์ |  เพลงแรก รักแรก จูบแรก (พ.ศ. 2555)  เทคีว 1–3 (พ.ศ. 2555–2556)  ก้าวแรกสู่สังเวียน: Rising (พ.ศ. 2556–2557)  ซันเกียว โนะ เทอร์เรอร์ (พ.ศ. 2557)  กาโร่ อัศวินหมาป่าทองคำ: โฮโน โนะ โคกูอิง (พ.ศ. 2557–2558)  มหาวิบัติบาฮามุทคลั่ง GENESIS (พ.ศ. 2557)  พันช์ไลน์ (พ.ศ. 2558)  ล่าอสูรกาย (พ.ศ. 2558–พ.ศ. 2559)  กาโร่ อัศวินหมาป่าทองคำ: กูเร็ง โนะ สึกิ (พ.ศ. 2558–2559)  เดส์ (พ.ศ. 2559)  ยูริ!!! on ICE (พ.ศ. 2559)  ไอดอล จิเฮ็ง (พ.ศ. 2560)  มหาวิบัติบาฮามุทคลั่ง: เวอร์จินโซล (พ.ศ. 2560)  โคตรเซียนโรงเรียนพนัน (พ.ศ. 2560)  ดาวจรัสฟ้า อินทรีถลาลม (พ.ศ. 2560)  กาโร่ อัศวินหมาป่าทองคำ: วานิชชิงไลน์ (พ.ศ. 2560–2561)  อินุยาชิกิ (พ.ศ. 2560)  บานานาฟิช (พ.ศ. 2561)  ซอมบี้แลนด์ซากะ (พ.ศ. 2561)  ดาบล่าพญามาร โดโรโระ (พ.ศ. 2562)  โคตรเซียนโรงเรียนพนัน ×× (พ.ศ. 2562)  ซาราซังไม (พ.ศ. 2562)  ล้างบางสัตว์อสูร (พ.ศ. 2562)  แกรนบลู แฟนตาซี เดอะอนิเมชั่น ฤดูกาลที่ 2 (พ.ศ. 2562)  อูจิทามะ?! ~อูจิ โนะ ทามะ ชิริมาเซ็ง กะ?~ (พ.ศ. 2563)  สาปพันธุ์อสูร (พ.ศ. 2563)  ลิสเตเนอร์ส (พ.ศ. 2563)  เทพเกรียน โรงเรียนมัธยม (พ.ศ. 2563)  มิสเตอร์เลิฟ: ดรีมเดต (พ.ศ. 2563)  มหาเวทย์ผนึกมาร (พ.ศ. 2563–ปัจจุบัน)  ซามูไรยิมนาสติก (พ.ศ. 2563)  ผ่าพิภพไททัน ไฟนอล ซีซั่น (พ.ศ. 2563–ปัจจุบัน)  ซอมบี้แลนด์ซากะ รีเวนจ์ (พ.ศ. 2564)  รี-เมน (พ.ศ. 2564)  อิดะเท็น เทพต่อสู้กู้ยุคสันติ (พ.ศ. 2564)  แท็กต์ โอปัส. เดสตินี ~ลิขิตเสียง บรรเลงชะตา~ (พ.ศ. 2564)  หนุ่มน้อยนักบัลเลต์ (พ.ศ. 2565)  มนุษย์เลื่อยยนต์ (พ.ศ. 2565)  สงครามคนทมิฬ ฤดูกาลที่ 2 (พ.ศ. 2566)  สกิลสุดพิสดารกับมื้ออาหารในต่างโลก (พ.ศ. 2566)  สุขาวดีอเวจี (พ.ศ. 2566)  Bucchigiri?! (พ.ศ. 2567)  Oblivion Battery (พ.ศ. 2567)  รันม่า ½ ไอ้หนุ่มกังฟู (พ.ศ. 2567)  เซ็นชู (พ.ศ. 2568)  ลาซารัส (พ.ศ. 2568)  |  |
| ภาพยนตร์ |  กาโร่ อัศวินหมาป่าทองคำ: Divine Flame (พ.ศ. 2559)  แค่วาดฝันให้โลกสวย (พ.ศ. 2559)  มหาเวทย์ผนึกมาร 0 (พ.ศ. 2564)  มาโบโรชิ (พ.ศ. 2566)  มนุษย์เลื่อยยนต์ –  เดอะมูฟวี: Reze Arc (TBA)  ซอมบี้แลนด์ซากะ เดอะมูฟวี (TBA)  |  |
| โอเอ็นเอ |  โบเคียกุ แบตเตอรี (พ.ศ. 2563)  ยาสึเกะ ซามูไรแอฟริกา (พ.ศ. 2564)  โคตรเซียนโรงเรียนพนัน Twin (พ.ศ. 2565)  |  |
| โอวีเอ |  เดส์ (พ.ศ. 2560–2561)  |  |
 หมวดหมู่
| ด ค กรางวัลโตเกียวอนิเมะ สาขาแอนิเมชันแห่งปี |
| --- | --- |
ภาพยนตร์อนิเมะ:  มิติวิญญาณมหัศจรรย์ (2002) ·  กันดั้มซี้ด  (2004) ·  ปราสาทเวทมนตร์ของฮาวล์  (2005) ·  แขนกลคนแปรธาตุ เดอะมูฟวี่ ฝ่ามิติพิชิตแดนสวรรค์  (2006) ·  กระโดดจั้มพ์ทะลุข้ามเวลา  (2007) ·  อีวานเกเลียน: 1.0 กำเนิดใหม่วันพิพากษา  (2008) ·  โปเนียว ธิดาสมุทรผจญภัย  (2009) ·  ซัมเมอร์ วอร์ส  (2010) ·  อาริเอตี้ มหัศจรรย์ความลับคนตัวจิ๋ว‎  (2011) ·  ป๊อปปี้ ฮิลล์ ร่ำร้องขอปาฏิหาริย์  (2012) ·  คู่จี๊ดชีวิตอัศจรรย์  (2013) ·  ปีกแห่งฝัน วันแห่งรัก (2014) ·  ผจญภัยแดนคำสาปราชินีหิมะ (2015) ·  เลิฟไลฟ์! ปฏิบัติการไอดอลจำเป็น เดอะมูฟวี่ (2016) ·  รักไร้เสียง (2017) ·  แค่วาดฝันให้โลกสวย (2018) ยอดนักสืบจิ๋วโคนัน: ปฏิบัติการสายลับเดอะซีโร่ (2019) ฤดูฝัน ฉันมีเธอ (2020) 
อนิเมะโทรทัศน์:  ผ่าพิภพไททัน (2014) ·  ปิงปองเดอะแอนิเมชั่น (2015) ·  ชิโรบาโกะ (2016) ·  ยูริ!!! on ICE (2017) ·  เคะโมะโนะเฟรนด์ส (2018) Zombie Land Saga (2019) ดาบพิฆาตอสูร (2020)
รายชื่อสถานีโทรทัศน์ในประเทศมาเลเซีย
ช่องออกอากาศฟรี > AlHijrah Media Corporation

| ชื่อช่อง | ช่อง | วันที่ออกอากาศ | เวลาออกอากาศ (UTC+08:00) | ภาษารายการ | พื้นที่แพร่ภาพ |
| --- | --- | --- | --- | --- | --- |
| ทีวิ AlHijrah | 114HD | 7 ธันวาคม ค.ศ. 2010 (2010-12-07) | 24 hours | Malay, English and Arabic | ทั่วประเทศ |
ช่องออกอากาศฟรี > DNF Group Sdn Bhd

| ชื่อช่อง | ช่อง | วันที่ออกอากาศ | เวลาออกอากาศ (UTC+08:00) | ภาษารายการ | พื้นที่แพร่ภาพ |
| --- | --- | --- | --- | --- | --- |
| SUKE TV | 116HD | 28 มีนาคม ค.ศ. 2022 (2022-03-28) | 24 hours | Malay | ทั่วประเทศ |
ช่องออกอากาศฟรี > Pertubuhan Berita Nasional Malaysia (BERNAMA)

| ชื่อช่อง | ช่อง | วันที่ออกอากาศ | เวลาออกอากาศ (UTC+08:00) | ภาษารายการ | พื้นที่แพร่ภาพ |
| --- | --- | --- | --- | --- | --- |
| Bernama ทีวิ | 121HD | 28 กุมภาพันธ์ ค.ศ. 2008 (2008-02-28) | 24 hours | Malay, English Mandarin and Tamil | ทั่วประเทศ |
ช่องออกอากาศฟรี > Sarawak Media Group (SMG)

| ชื่อช่อง | ช่อง | วันที่ออกอากาศ | เวลาออกอากาศ (UTC+08:00) | ภาษารายการ | พื้นที่แพร่ภาพ |
| --- | --- | --- | --- | --- | --- |
| ทีวิS | 122HD | 10 ตุลาคม ค.ศ. 2020 (2020-10-10) | 24 hours | Malay, English, Mandarin, Iban, Indonesian, Tagalog and Turkish | ทั่วประเทศ |
แหล่งข้อมูลอื่น

Reuters Institute for the Study of Journalism, University of Oxford (2020), "Malaysia", Digital News Report, UK, OCLC 854746354
แม่แบบ:Malaysia TV
| ด ค กList of television stations inเอเชีย |
| --- | --- |
รัฐเอกราช:  กัมพูชา  กาตาร์  เกาหลีใต้  เกาหลีเหนือ  คาซัคสถาน  คีร์กีซสถาน  คูเวต  ญี่ปุ่น  จอร์เจีย  จอร์แดน  จีน  ซาอุดิอาระเบีย  ซีเรีย  ไซปรัส  ติมอร์-เลสเต  ตุรกี  เติร์กเมนิสถาน  ทาจิกิสถาน  ไทย  เนปาล  บรูไนดารุสซาลาม  บังกลาเทศ  บาห์เรน  ปากีสถาน  พม่า  ฟิลิปปินส์  ภูฏาน  มองโกเลีย  มัลดีฟส์  มาเลเซีย  เยเมน  รัสเซีย  ลาว  เลบานอน  เวียดนาม  ศรีลังกา  สหรัฐอาหรับเอมิเรตส์  สิงคโปร์  อัฟกานิสถาน  อาร์มีเนีย  อาเซอร์ไบจาน  อินโดนีเซีย  อินเดีย  อิรัก  อิสราเอล  อิหร่าน  อียิปต์  อุซเบกิสถาน  โอมาน 
รัฐที่ได้รับการรับรองอย่างไม่สมบูรณ์:  เซาท์ออสซีเชีย  ไซปรัสเหนือ  ไต้หวัน  ปาเลสไตน์  อับคาเซีย 
เขตบริหารพิเศษ และเขตสังกัด:  เกาะคริสต์มาส  บริติชอินเดียนโอเชียนเทร์ริทอรี  มาเก๊า  หมู่เกาะโคโคส (คีลิง)  ฮ่องกง